alexandrainst/scandi-wiki huggingface dataset:
Magnus Hjorth

Magnus Hjorth (født Ola Magnus Hjorth 26. September 1983 i Laholm, Sverige) er en svensk jazzpianist, kjent som leder av sin egen 'Magnus Hjorth Trio'.

Karriere 
Hjorth er aktiv i København, hvor han i 2009 fullførte sin musikalske utdannelse ved Rytmisk musikkonservatorium. Han har studert under blant andre Thomas Clausen, Jacob Christoffersen, Nikolaj Hess, Jørgen Emborg og Maggi Olin.

Som barn spilte Hjorth trombone og fiolin, men gikk over til piano som tolvåring. Han har soilt på flere album, blant annet med sin egen trio Magnus Hjorth Trio som også består av danske Lasse Mørck (bass) og norske Snorre Kirk (trommer). Trioens album Loco Motif (2007) ble omtalt på jazzmagazinet Orkesterjournalens nettsted, der forfatteren Per Wiken avsluttet anmeldelsen med karakteristikken: "Musikk med nerve av tre samstemte musikere, som utstråler kraft og tillit, og som vi har sett, stiller krav til den enkelte lytteren. Kjedelig jamming er ikke bra her." (min oversettels).

Hjorth har også samarbeidet med den danske sangeinnen Malene Mortensen Group og spiller på to av hennes album.

Diskografi

Soloalbum 

 Med Magnus Hjorth Trio

 2007: Loco Motif (Stunt Records)
 2009: Old, New, Borrowed, Blue (Stunt Records)
 2011: Gershwin. With Strings (Stunt Records)
 2013: Blue Interval (Stunt Records)

Samarbeid 

 Med Marius Nesets Folk Er Maskiner

 2006: People Are Machines (Calibrated Music)
 2007: Suite For The Seven Mountains (Calibrated Music)
 2007: Live Getxo (Errabal Records)
 2011: Fraktal (Cloud Records)

 Med Malene Mortensen Band

 2006: Malene (Stunt Records)
 2009: Agony and Extacy (Stunt Records)

 Med Phronesis'

 2007: Organic Warfare (Loop Records)

 Med Ikenaga/Hjort/Eldh

 2010: Someday. Live in Japan (Stunt Records)
 2011: Plastic Moon (Stunt Records)

 Med dansk Radio Big Band feat. Chris Potter

 2011: Transatlantic(Red Dot Music)

 Med Monday Night Big Band

 2010: Monday Night Big Band & Anders Larson (Calibrated Music)

 Med Mads La Cour Im Beruf

 2010: Grandpa' Left You Nothing (Stunt Records)

 Med Sidsel Storm

 2012: Ingenting I mellom (Kalibrert Musikk)

Referanser

Eksterne lenker 
 
 
 Magnus Hjorth på AllMusic

Svenske jazzpianister
Svenske jazzkomponister
Sider uten gjennomgåtte oversettelser
Petter Eldh

Frans Petter Eldh (født 19. september 1983 i Göteborg) er en svensk jazzbassist og komponist, som hovedsakelig har jobbet først i Danmark, og siden 2009 har han bodd i Berlin.

Biografi 

Eldh vokste opp i en kunstnerfamilie. Da han var åtte år begynte han å spille gitar og kjøpte sitt første hip-hop album da han var ni. Tre år senere byttet han ut gitar med kontrabass. Da han var tretten ble han under påvirkning av musikken til Charlie Parker, interessert i jazz. Han fikk sin første musikkopplæring mellom 1999 og 2002 på Sinclair Musikkskole i Uddevalla. Han fortsatte sine studier fra 2002 til 2004 på Skurup folkehøgskole, for å komme til København, og Rytmisk musikkonservatorium i København. Han fikk sin Mastergrad i 2009. I midt i 2010 samarbeidet han med Django Bates blant annet på Charlie Parker hyllesten Conformation (2011).

Utmerkelser 

 2006: Tildelt Den Internasjonale Jazz Prisen Getxo i SpainEldh, med Marius Neset for albumet People Are Machines.
 2012: Med Schneeweiss und Rosenrot fikk han Nye tyske Jazz Award for albumet Pool

Diskografi 

 2008: Suite for the Seven Mountains (Calibrated Records), med Marius Nesets 'People Are Machines'
 2009: Old New Borrowed Blue (Stunt Records), med Magnus Hjorth Trio
 2010: Plastic Moon (Stunt Records), Petter Eldh/Magnus Hjorth/Kazumi Ikenaga
 2010: There Is an Ocean Between Us (Hoob Jazz), Verden med Anton Eger, Fabian Kallerdahl
 2012: Confirmation (Tapt Marble), med Django Bates Belovèd
 2012: Pool (Yellowbird), Schneeweiss & Rosenrot med Johanna Borchert, Lucia Cadotsch, Marc Lohr)
 2013: Starlight (Unit Records), Slavin/Eldh/Lillinger
 2015: Pinball (ACT Musikk), med Marius Neset
 2015: Firehouse (Clean Feed), Gard Nilssens Acoustic Unity

Med Django Bates
 The Study of Touch (ECM, 2017)

Referanser

Eksterne lenker 
 Offisielt nettsted

Jazzkomponister
Sider uten gjennomgåtte oversettelser
Militærstab

Militærstab (kan være generalstab, hærstab, marinestab, eller luftstab innen de ulike forsvarsgrenene) - er en gruppe offiserer, vernepliktige og sivilt personell som har ansvar for administrative, operative og logistiske funksjoner i den militære avdelingen som staben virker for.  Militærstaben styrer informasjon mellom avdelingssjefen og underlagte enheter. Motsatt vil også informasjon fra sensorer og underlagte enheter bli filtrerte til avdelingssjefen og ledelsen slik at bare viktige data som basis for beslutninger som sjefen skal ta, kommer frem.

Tal fra 1 til 9 nedenfor er ikke prioriteter, men en vanlig oppdeling i militære staber som skriver seg fra gammel fransk praksis: 1 har ikke høyere status enn 2. Eksempelet er hentet fra SHAPE strukturen:

 1, for militært personell og administrasjon
 2, for militær etterretning og militær sikkerhetstjeneste
 3, for militæroperasjoner
 4, for militær logistikk
 5, for militære operasjonsplaner
 6, for militært samband
 7, for militær utdannelse og øvelse
 8, for militærøkonomi og kontrakter   resource management.
 9, for sivil-militær forbindelse (CIMIC) eller civil affairs.

Norske staber 
I Norge nyttes bokstavene som følger: J (Joint) på operasjonelt nivå, C (Combined staff) på operasjonelt, flernasjonalt nivå, G (General staff)) på divisjons, brigade- og regimentsnivå og S (Staff roles) på bataljonsnivå og lavere. I Sjøforsvaret benyttes N (Navy) og i Luftforsvaret A (Air force).

Heimevernet 
I Heimevernet brukes S-X på kommandonivå. Dvs staben i en innsatstyrke eller et HV-område. På distriktsnivå og høyere brukes G-X.

Se også 
Kommandostruktur i Heimevernet

Referanser 

Militærvesen
Militær kommando og kontroll
Talos

Talos, også skrevet Talus (gresk Τάλως, Talōs) og Talon (Τάλων, Talōn), var i gresk mytologi en mekanisk, usårbar kjempe av bronse som i sin tid vokta over Kreta.

Bronsekjempen på Kreta

Zevs, gudenes konge, lot smeden Heifaistos forme metallkjempen Talos for at den skulle beskytte Europa, dattera til kong Agenor i Fønikia og elskerinna til Zevs, fra sjørøvere og inntrengere som kom til øya dit gudekongen hadde bortført henne og der hun var blitt forlatt. Talos ble utstyrt med ei åre som gikk fra nakken til ankelen. Den var fylt med blod fra gudene og lukka med en spiker eller plugg av bronse.

Bronsemannen holdt oppsyn over den store øya sør i Egeerhavet ved å vandre eller kretse rundt kysten tre ganger hver dag. Han kasta steiner på skip som nærma seg, og fremmede som steig i land, ble brent av flammer og knust av gloheite favntak.

Ifølge Apollonios fra Rhodos, som skreiv det episke diktet Argonautika om Jason og argonautene på jakt etter det gylne skinnet, ble Talos forheksa og drept av trollkvinna Medeia da hun, ektemannen Jason og argonautene på sin ferd kom til øya der bronsekjempen holdt vakt.

Talos døde enten da Medeia gjorde ham gal ved hjelp av urter, da hun narra ham og påsto at hun kunne gjøre ham udødelig ved å fjerne bronsepluggen i blodåra, eller da argonauten Poias (Poea) traff kjempen med ei pil.

Ifølge Jason-sagnet i Argonautika hypnotiserte Medeia bronseroboten sånn at den sjøl trakk ut pluggen i ankelen, sitt eneste svake punkt. Dermed rant det magiske blodet  ut, og «automatonen» blødde i hjel.

Blodåra i Talos kan minne om det hulrommet metallstatuer fikk når grekerne skulle støpe dem etter «den tapte voksmetoden».

Håndverkeren Perdix
Talos er også et annet navn på Perdix, en ung håndverker i greske sagn. Han var nevøen til den berømte kunstneren og håndverkeren Daidalos og skal ha lagd det første pottemakerhjulet og ei vedsag inspirert av ryggraden til en fisk. Perdix ble drept av Daidalos som ble sjalu på den evnerike rivalen.

Referanser

Eksterne lenker
 

Vesener i gresk mytologi
Roboter
EM i friidrett innendørs 2019 – 60 meter kvinner

60 meter for kvinner under EM i friidrett innendørs 2019 ble arrangert i Glasgow 2. mars 2019 kl 11:13 (forsøksheat), kl 18:50 (semifinale) og kl 20:35 (finale) lokal tid.

Rekorder

Resultater

Forsøksheat
Kvalifisering: De tre første i hvert heat (Q) og de seks raskeste (q) ellers gikk videre til semifinaler.

Semifinale
Kvalifisering: De to første i hvert heat (Q) og de to raskeste (q) ellers gikk videre til semifinaler.

Finale
Finaleresultatene var som følger:

Referanser 

EM i friidrett innendørs 2019
60 meter under EM i friidrett innendørs
SpaceX Dragon 2

SpaceX Dragon 2 er et romskip fra selskapet SpaceX for befordring av astronauter til og fra Den internasjonale romstasjonen (ISS), med hjelp av bæreraketten Falcon 9 Block 5. Den første ubemannede flyvningen fant sted i 2019.

Romskipet er en kapsel som skiller seg noe fra tidligere romkapsler, da den redningsraketten som skal unnsette kapselen ved et eventuelt havari av bæreraketten, er integrert i kapselen.

Fartøyer

Kilder
   
   

Dragon 2
Romkapsler
Alexander Eikeskog Burger

Alexander Eikeskog Burger (født 20. oktober 1994) er en norsk bryter som representerer Kolbotn IL.

Han vant tre NM-gull og to NM-bronse i perioden 2011–2016.

Medaljer i norske mesterskap

Kilder
 Profil hos Norges Bryteforbund. 

Norske brytere
Arne Haakensen

Arne Ferdinand Haakensen (født 3. desember 1928, død 28. april 2012) er en norsk tidligere bryter som representerte Kolbotn IL og IF Ørnulf.

Han vant fire NM-gull og tre NM-sølv i gresk-romersk stil i perioden 1952–1967. Han vant også ett NM-gull i fristil.

Medaljer i norske mesterskap

Kilder
 Profil hos Norges Bryteforbund. 

Norske brytere
Atle Støve

Atle Støve (født 21. mars 1960) er en norsk tidligere bryter som representerte Sportsklubben av 1909. Atle Støve er tidenes yngste senior norgesmester for herrer da han tok gull i 1974, kun 14 år og 3 dager gammel.

Han vant seks NM-gull og 11 NM-medaljer i perioden 1974–1984.

Medaljer i norske mesterskap

Kilder
 Profil hos Norges Bryteforbund. 

Norske brytere
Audun Torp

Audun Torp (født 28. mars 1985) er en norsk tidligere bryter som representerte Sportsklubben av 1909.

Han vant fire NM-gull og ni NM-medaljer i perioden 2004–2012.

Medaljer i norske mesterskap

Kilder
 Profil hos Norges Bryteforbund. 

Norske brytere
Kongepokalvinnere i bryting
Bård Fornebo

Bård Fornebo (født 23. juli 1969) er en norsk bryter som representerer Urædd.

Han har vunnet 11 NM-gull og 28 NM-medaljer siden 1986.

Medaljer i norske mesterskap

Kilder
 Profil hos Norges Bryteforbund. 

Norske brytere
Danny Mankowitz

Danny Mankowitz (født 11. mai 1967) er en norsk tidligere bryter fra Veitvet i Oslo og fotballtrener.

Som bryter representerte Mankowitz Sportsklubben av 1909, og vant fire NM-gull og seks NM-medaljer i perioden 1983–1990.

I 2013 tok Mankowitz med sine to sønner Preben og Kevin fra  til , og ble der selv både assistenttrener og spillerutvikler.

Brytemedaljer i norske mesterskap

Referanser

Eksterne lenker 
 
 Profil hos Norges Bryteforbund. 

Norske brytere
Norske fotballtrenere
Personer fra Oslo
Einar Gundersen (bryter)

Einar Gundersen (født 7. september 1948) er en norsk tidligere bryter som representerte SK Snøgg og Kolbotn IL.

Han vant sju NM-gull og seks NM-sølv i perioden 1967–1980. Han vant kongepokalen i 1980.

Medaljer i norske mesterskap

Kilder
 Profil hos Norges Bryteforbund.

Eksterne lenker 
 

Norske brytere
Brytere under Sommer-OL 1976
Deltakere for Norge under Sommer-OL 1976
Kongepokalvinnere i bryting
Francis Tangen

Francis Tangen (født 31. oktober 1972) er en norsk tidligere bryter som representerte Gulset BK og Urædd BK.

Han vant sju NM-gull, to NM-sølv og en NM-bronse, tilsammen ti NM-medaljer individuelt, i perioden 1991–2005.

Tangen har også vunnet åtte NM-gull, fire NM-sølv og en NM-bronse for lag i samme periode.

Medaljer i norske mesterskap

Kilder
 Profil hos Norges Bryteforbund. 

Norske brytere
Tore Bjørseth Berdal

Tore Bjørseth Berdal (født 2. mars 1988) er en norsk tidligere langrennsløper som representerte Byåsen IL og Team Koteng og som satset på langløp i Ski Classics. Han vant König Ludwig Lauf  og Vasaloppet i 2019 og Marcialonga i 2020.

Han vant motbakkeløpet Storsylen Opp i 2011. I Norgesmesterskapet på ski 2014 gikk Berdal første etappe på Byåsens lag som tok sølv på 3 x 10 km stafett.

Parallelt med skikarrieren tok Bjørseth Berdal en mastergrad innen industriell økonomi og teknologiledelse ved NTNU.

Han la opp som langrennsløper i 2020 og ble manager i Team Koteng.

I september 2021 ble han leid inn av Rosenborg Ballklub, bl.a. for å arbeide med fusjonen med RBK Kvinner. 12. juni 2022 ble han konstituert som daglig leder, da Tove Moe Dyrhaug ble valgt til president i Norges Skiforbund. I november 2022 ble han ansatt som daglig leder i Rosenborg.

Referanser

Eksterne lenker 

Norske fotballedere
Norske langrennsløpere
Norske motbakkeløpere
Langrennsløpere tilknyttet Vasaloppet
Personer fra tidligere Snillfjord kommune
Márjá-Liissá Partapuoli

Márjá-Liissá Partapuoli (født 1990) er en norsk politiker. Hun er i valgperioden 2017-2021 representant i Sametinget for østre valgkrets. Hun ble valgt på en fellesliste for Norske Samers Riksforbund og Samefolkets Parti og er leder i oppvekst-, omsorg- og utdanningskomiteen og medlem i Samisk parlamentarisk råd.

Partapuoli kommer fra Tana kommune og jobber som ingeniør. Hun har også utdanning innen duodji.

Referanser

Eksterne lenker
Intervju med NRK Sapmi

Norske sametingspolitikere
NSR-politikere
Samisk politikk
Samiske politikere
Personer fra Tana kommune
Geir Erik Sabel Olsen

Geir Erik Sabel Olsen (født 26. juni 1960) er en norsk tidligere bryter som representerte Kolbotn IL.

Han vant tre NM-gull og to NM-sølv i perioden 1981–1986.

Medaljer i norske mesterskap

Kilder
 Profil hos Norges Bryteforbund. 

Norske brytere
Gunnar Hagebø

Gunnar Hagebø (født 26. august 1959) er en norsk tidligere bryter som representerte Urædd.

Han vant fire NM-gull og 11 NM-medaljer i perioden 1978–1996.

Medaljer i norske mesterskap

Kilder
 Profil hos Norges Bryteforbund. 

Norske brytere
Knut Steinar Isaksen

Knut Steinar Isaksen (født 16. juli 1972) er en norsk tidligere bryter som representerte Moss AK.

Han vant seks NM-gull og en NM-bronse i perioden 1991–1997. Han vant kongepokalen i 1994 og 1996.

Medaljer i norske mesterskap

Kilder
 Profil hos Norges Bryteforbund. 

Norske brytere
Kongepokalvinnere i bryting
Ondatra-klassen

Ondatra-klass landgangspram (Ru: Prosjekt 1176 Akula) - NATO-kallenamn "Ondatra klasse" ble bygd i tiden mellom 1971 og 2009 for den sovjetiske og senere russiske marinen i et antall av ca 40. Landganspramma kan typisk ta en stridsvogn og noen soldater som last og har en rekkevidde på 800 kilometer med full tank. Pramma kan gjøre opptil 11 knops fart.

Referanser 

Skipsklasser
Russiske marinefartøy
Landgangsfartøyer
John Lundvik

John Hassim Lundvik (født 27. januar 1983 i London i England) er en svensk sanger, låtskriver og tidligere sprintløper. Han var med på friidrettslaget til IFK Växjö. Lundvik har siden etablert seg som musiker, og har skrevet filmmusikk og sanger for andre artister. Han står også bak «When You Tell the World You're Mine», som var den offisielle låten i bryllupet mellom kronprinsesse Victoria og Daniel Westling i 2010. I 2018 endte han på en tredjeplass i Melodifestivalen med låten «My Turn», og han vant i 2019 med låten «Too Late for Love». Han representerte Sverige i Eurovision Song Contest 2019.

Bakgrunn
Lundvik ble født i London, og én uke gammel ble han adoptert av et svensk par som bodde i byen. Han bodde i England frem til han var seks år, da familien flyttet til i Växjö i Sverige. Han har aldri møtt sine biologiske foreldre.

Musikkarriere 
Han startet for alvor musikkarrieren som 27-åring, da han komponerte sangen «When You Tell the World You're Mine» til bryllupet mellom kronprinsesse Victoria og Daniel Westling i 2010. Lundvik skrev siden musikk for artister som Anton Ewald, Isac Elliot og Sanna Nielsen, og han komponerte filmmusikk til filmene Snabba Cash. Han har også komponert musikk til tv-serien Empire.

I 2016 opptrådte Lundvik i Allsång på Skansen, der han fremførte en duett sammen med Lill Lindfors. Han deltok i Melodifestivalen i 2018 med sangen «My Turn». Der kvalifiserte han seg til finalen og endte til slutt på en tredjeplass.

I 2019 deltok han på nytt i Melodifestivalen, da med sangen «Too Late for Love». Han var en av de ti finalistene i finalen i Stockholm lørdag 9. mars, og han vant konkurransen. Med seieren ble Lundvik Sveriges representant i Eurovision Song Contest 2019 i Tel Aviv. Han deltok i semifinale 2 torsdag 16. mai 2019 med «Too Late for Love». I avstemningen ble sangen blant de ti beste i semifinalen, og kvalifiserte seg dermed til finalen lørdag 18. mai. I finalen endte han som nummer 5 av 26. Med seg som støttevokalister hadde han gruppen The Mamas, som vant Melodifestivalen året etter.

Han var også en av komponistene bak det britiske bidraget til Eurovision Song Contest 2019, «Bigger than Us», som ble fremført av Michael Rice. Lundvik har også skrevet to låter til norske Melodi Grand Prix: «Little Bobbi» med United i 2012, og «On Hold» med gruppen Shackles i 2013. Begge bidragene ble imidlertid slått ut i delfinalene.

Idrettskarriere
Lundvik har en karriere bak seg som friidrettsutøver for IFK Växjö. I 2005 var han med på Växjös herrestafettlag som fikk bronse under sverigemesterskapet samme år.

Personlige rekorder

60 meter: 6,99 (Växjö, 3. februar 2002)
100 meter: 10,84 (Karlskrona, 12. juni 2006)
200 meter: 22,42 (Vellinge, 17. august 2003)

Diskografi

Singler

Som hovedartist

Som medvokalist

Referanser

Eksterne lenker 
 
 
 
 

Deltakere i Melodifestivalen
Deltakere i Eurovision Song Contest 2019
Svenske sangere
Svenske låtskrivere
Svenske sprintere
Personer fra Växjö
Dr. Oetker

Dr. Oetker er en tysk matvareprodusent som blant annet produserer bakeartikler, pasta- og pizzaprodukter og desserter.

Virksomheten ble grunnlagt av doktor August Oetker i 1891, men det var sønnesønnen Rudolf August Oetker som, som leder i perioden 1944–1981, for alvor skapte den internasjonale gigantvirksomheten det nå er tale om. Nåværende leder er August Oetker jr., sønn av Rudolf August Oetker.

Eksterne lenker 

Bielefeld
Etableringer i 1981
Tyske selskaper
Næringsmiddelprodusenter
Sider uten gjennomgåtte oversettelser
S-10-missilet

SS-N-21 Sampson (S-10 «Granat») er et russisk ubåtbasert kryssermissil med marsjfart 0.7 Mach og skuddvidde på 2900 km. GRAU-indeks er 3K10.

Referanser

Eksterne lenker 

 www.militaryrussia.ru
 www.warfare.ru

Kryssermissiler
Muhammad Zafarullah Khan

Chaudhry Muhammad Zafarullah Khan (født 6. februar 1893, død 1. september 1985) var en pakistansk jurist og diplomat som ble den første utenriksminister i Pakistan. Han var den første muslimen, asiaten – og dermed den første og eneste pakistaneren, til å lede Den internasjonale domstolen. Han er også den eneste pakistaneren som har vært president i FNs generalforsamling, og er den eneste som har vært president for både FNs generalforsamling og Den internasjonale domstolen. I perioden 1931–1932 var han president i All India Muslim League, partiet til Pakistans grunnlegger Muhammad Ali Jinnah. Khan var en nær og fortrolig venn av Jinnah, og Khan er også forfatteren av Lahore-resolusjonen hvor kravet om etableringa av Pakistan først ble kunngjort. 

Khan var en av de mest høylytte tilhengerne av Pakistan og representerte Pakistan i Radcliffes grensekommisjon. Han flyttet til Karachi i august 1947, og ble medlem av Pakistans første regjering. Han var Pakistans øverste diplomat helt fram til 1954 da han dro for å tjenestegjøre i Den internasjonale domstolen. Han var dommer ved den Den internasjonale domstolen i perioden 1954 til 1961 og også visepresident i perioden 1958–1961. Han forlot Haag i 1961 for å bli Pakistans faste representant i FN, en posisjon han hadde fram til 1964, og han var president for FNs generalforsamling i perioden 1962–1963.

I løpet av sin tid i FN representerte han også staten Palestina de facto. Han forlot FN i 1964 og gikk tilbake til Den internasjonale domstolen. I 1970 ble han den første, og hittil den eneste pakistaneren, som har vært president for Den internasjonale domstolen - en stilling han beholdt til 1973.

Han returnerte til Pakistan og pensjonerte seg i Lahore, hvor han døde i 1985 i en alder av 92 år. Khan regnes som en av Pakistans landsfedre og var medlem av den ahmadiyyamuslimske menigheten i Pakistan.

Familie og tidlig liv 
Khan ble født den 6. februar 1893 i Sialkot. Khans far var en følgesvenn av Mirza Ghulam Ahmad, grunnleggeren av den ahmadiyyamuslimske bevegelsen. Khan studerte først i Lahore og tok seinere juridisk eksamen fra King's College London i 1914.

Ettermæle 

Khans avgjørende rolle i etableringen av Pakistan har blitt visket ut fra Pakistans offisielle historiefortelling fordi han tilhørte en islamsk retning som er ansett som kjettersk av islamistiske partier. 

I en personlig hyllest sa kong Hussein bin Tallal av Jordan følgende:

Muhammad Fadhel al-Jamali, en tidligere statsminister i Irak, skrev følgende hyllest i avisa Al-Sabah 1o. oktober 1985 etter Khans død:

Referanser

Litteratur 
 

 

 

 

 

 

 

 

Presidenter for FNs generalforsamling
Pakistanske dommere
Knights Bachelor
Personer fra Sialkot District i Punjab
Ahmadiyya
EM i fjelløp 2005

EM i fjelløp 2005 (europamesterskapet i fjelløp) ble arrangert i Heligenblut i Østerrike i 2005.

Det ble konkurrert individuelt for menn og kvinner, samt lagkonkurranse.

Medaljetabell

Referanser 

EM i fjelløp
Internasjonale mesterskap i Østerrike
Internasjonale mesterskap i 2005
2005 i Østerrike
Kalispell

Kalispell er en amerikansk by og administrativt sentrum i det amerikanske county Flathead County i staten Montana. I 2010 hadde byen et innbyggertall på .

Byen er innfallsporten til Glacier nasjonalpark.

Byer i Flathead County
Byer i Montana
Lidvin Hornseth

Lidvin Hornseth (eller Hornset; født 18. januar 1888 i Rendalen, død 19. mars 1970) var en gårdbruker, fløtningsformann og tømmermåler som var NS-oppnevnt ordfører i Øvre Rendal i 1943. 

Han gikk på den flyttbare landbruksskolen i Nord-Østerdal da den var i Øvre Rendal 1906–07., og overtok gården Gammelstu Bergset etter faren i 1919, og drev den til 1935. Faren Martin Hornseth var ordfører i Øvre Rendal 1914–1919.

Lidvin Hornseth var engasjert i flere typer virksomhet, og hadde mange verv i lokalsamfunnet før 1940. Ved kommunevalget i 1919 var han tillitsmann for Gaardbrugernes og Arbeiderforeningens liste, og i 1922 var han tillitsmann for ei fellesliste mellom Frisinnede Venstre og Høyre. Han var formann i Øvre Rendal skytterlag i 1925. Han kjøpte og solgte skog og gårder, og eide gården Fonnås fra 1925 til 1928. En kort periode omkring 1910 var han medeier i en handelsforretning. Fra 1935 drev han kino i Øvre Rendal.

Kommunestyret i Øvre Rendal vedtok i november 1945 å rette erstatningskrav mot ham og de to øvrige NS-ordførerne for lønn, og for de bevilgninger som ble gjort i hans ordførertid. Han ble i landssvikoppgjøret i desember 1946 dømt til fengsel i 5 måneder, innskrenket rettighetstap og inndragning av ordførerlønn. På samme måte som andre ordførere skrev han i 1942 en kort rapport til Innenriksdepartementet om hvordan aprildagene i 1940 hadde forløpt. Disse rapportene ble offentliggjort i april 2020.

NS hadde høyere medlemstall i Østerdalen enn ellers i landet. Flere steder var medlemstilslutningen til NS motivert av arbeidskonflikter i skogbruket og konfrontasjoner med streikende arbeidere, og skogeiere og skogeierrepresentanter var aktive i NS.

Referanser 

Personer fra Rendalen kommune
NS-ordførere i Hedmark
Ordførere i Rendalen
Nordmenn fra andre verdenskrig
Medlemmer av Nasjonal Samling
Nordmenn dømt i landssvikoppgjøret etter krigen
Norske bønder
Hans Ole Eira

Hans Ole Nilsen Eira er en norsk politiker. Han er i valgperioden 2017-2021 representant i Sametinget for Senterpartiet, valgt inn fra Ávjovárri valgkrets. Eira kommer fra Masi i Kautokeino kommune. Han sitter i nærings- og kulturkomiteen og valgkomiteen.

Eira er også en populær joiker,  og vant joikedelen av Sámi Grand Prix i 2018.

Referanser

Eksterne lenker

Norske sametingspolitikere
Sp-politikere
Samisk politikk
Samiske politikere
Personer fra Kautokeino kommune
Samiske musikere
Vinnere av Sámi Grand Prix